Denebet machi no en Kurs i nichtlinearer und adaptiver Regelungstechnik   Im Moment sind gad MPC (Model Predictive Controller) ufem Programm. Das isch eifach erklärt es Modell mache, tusig möglichi Zuekunftsszenarie usrechne  und denn sbeschte devo neh. Und druf cho isch mer, will mer i de Ölindustrie langsami Prozess het und drum zvill Recheleischtig zur Verfüegig (gha) het. Und will das au vo dere Industrie chunt, simmer Preem go besichtige. Preem isch di gröscht Raffinerie in Schwede und macht 60% vom Benzin und Diesel in Schwede. Di ganz Raffinerie isch ufere Halbinsle zwüschet Göteborg und Oslo. Vo Süde her isch es schneller, die Stross neh wo mitem Meer unterbroche isch   Zwor kei guets Foti, aber zum zeige das die Insle bi Rege nöd schön sind…